PLAASLIKE LOKETTREFFER OP PAD BEIJING TOE! - Sterre
Wednesday / October 16.
HomeFlieksPLAASLIKE LOKETTREFFER OP PAD BEIJING TOE!
PLAASLIKE LOKETTREFFER OP PAD BEIJING TOE!
Dit is pas aangekondig dat die bekroonde geskiedkundige drama, KROTOA, genooi is om deel te neem aan die agtste Internasionale Rolprentfees in Beijing, wat plaasvind vanaf 15 tot 22 April 2018, om mee te ding vir ’n Tiantan-toekenning! Wenners van hierdie gesogte titel, sal gekies word uit tien verskillende afdelings, insluitend Beste Speelfilm, Beste Regisseur, Beste Akteur, Beste Aktrise, Beste Akteur in ’n Ondersteunende Rol, Beste Aktrise in ’n Ondersteunende Rol, Beste Draaiboek, Beste Kinematografie, Beste Klankbaan en Beste Spesiale Effekte.
Die nuus van die rolprent se insluiting in die fees, volg kort op die hakke van die sukses van hoofrolspeler, Crystal-Donna Roberts, wat onlangs met ’n SAFTA-toekenning vereer is as Beste Aktrise vir haar aangrypende vertolking van hierdie vergete heldin. Die aktrise, wat die toekenningseremonie gaan bywoon en ook binnekort te sien is in die nuwe kykNET-sitkom, Mense Mense, sê: “Dit is my eerste toekenning en dit is ’n groot voorreg om erkenning te kry vir wat ek doen, al het die rolprent nogal baie kontroversie uitgelok. Die storie gaan oor ’n vrou waarvan ons min weet en wat nie regtig genoeg erkenning gekry het vir wat sy vir ons land gedoen het nie, so dit beteken baie dat daar nou ook plaaslik ’n toekenning gegee is wat haar herinnering eer. Hopenlik sal daar in die toekoms nog meer sulke stories uitkom.”
Armand Aucamp, wat beïndruk het in die rol van Jan van Riebeeck, asook Roeline Daneel (Maria van Riebeeck), Ernest St. Clair (Doman) en regisseur en vervaardiger, Roberta Durrant, gaan ook die glansgeleentheid in Beijing bywoon. “Ons is baie opgewonde oor die benoeming en in ons noppies dat die organiseerders bereid is om my en vier van die akteurs af te vlieg en te huisves gedurende die fees. Dit is ’n riem onder die hart, dat KROTOA steeds soveel belangstelling prikkel en dat haar storie sodoende, deur middel van hierdie feeste, met die wêreld gedeel word,” verklap Durrant oor dié eer wat hulle te beurt geval het. “Dit is ’n baie opwindende geleentheid, want die fliek was al deel van soveel rolprentfeeste regoor die wêreld, maar ons kon dit nog nooit bywoon nie en nou kan ons uiteindelik gaan. Ek sien ook baie uit om buitelandse kykers se reaksie op die film eerstehands te ervaar,” voeg Crystal-Donna by.
Hierdie indrukwekkende drama, uit die pen van Kaye Ann Williams en Margaret Goldsmid, vertel die ware verhaal van ’n dapper Khoi-prinses, wat van haar stam weggeskeur word om vir Jan van Riebeeck (die eerste goewerneur van die Kaapse Kolonie en haar oom se handelsvennoot) te gaan werk. Sy word na die eerste Fort, wat in 1652 deur die Oos-Indiese Kompanjie gevestig is, geneem waar sy grootword as ’n visionêre jong dameSy word na die eerste Fort geneem, wat in 1652 deur die Oos-Indiese Kompanjie gevestig is. Hier word sy groot as ’n visionêre jong dame, wat die Nederlandse taal en kultuur so goed verstaan, dat sy ’n invloedryke tolk word vir van Riebeeck – die eerste goewerneur van die Kaapkolonie. Krotoa word egter op die ou einde deur haar eie Khoi-mense verwerp en deur die Hollanders vernietig wanneer sy probeer om ’n middeweg tussen die twee kulture te vind. . KROTOA, wat leer om die Nederlandse taal en kultuur goed te verstaan, word ’n invloedryke tolk tussen Jan van Riebeeck en haar eie mense. Vasgevang tussen twee kulture, probeer sy om dié twee wêrelde met mekaar te versoen, wat veroorsaak dat die Khoi-stam haar verwerp en die Nederlanders haar vernietig.
Buiten vir die prestasies wat plaaslik behaal is, spog die fliek reeds met agt internasionale toekennings en talle benoemings deur verskeie rolprentfeeste. Dit is ook gekies as die openingsfilm vir die gala-geleentheid van die Toronto South African Film Festival in Oktober 2017.
KROTOA is vervaardig deur die SAFTA-bekroonde rolprentvervaardigingsmaatskappy, Penguin Films, in samewerking met kykNET, Die Nasionale Rolprent- en Videostigting (NFVF) en die Departement van Handel en Nywerheid (DTI), en is plaaslik versprei deur Ster-Kinekor Entertainment.
VISUELE KUNS BY KKNK KRAP WAAR DIT JEUK
Teater en musiek vir almal by Suidoosterfees!
5 things to know about Schalk Bezuidenhout – this week’s star in ‘Trippin With Skhumba’
Elani Dekker in nuwe rol as Lisa
Film Van Die Week: Liewe Lisa
Table Manners has all the right ingredients to become a big hit at The Box Office
Thys en Trix nou in Teaters
Dalene Matthee se TOORBOS kry lewe op die silwerskerm!
Tweets by SterreNuus
Instagram post 2155934770490789572_2018046620
Instagram post 2155365884641141484_2018046620
Instagram post 2155217654523502738_2018046620
Instagram post 2155217497555782568_2018046620
Instagram post 2155210149932286491_2018046620
Instagram post 2155209884759844110_2018046620
Instagram post 2151734388306776381_2018046620
Instagram post 2150959200313270773_2018046620
Instagram post 2150738218189250874_2018046620
Instagram post 2150012271702004037_2018046620
Instagram post 2150012120253983253_2018046620
Instagram post 2149329040191215183_2018046620
Instagram post 2149328682266013101_2018046620
Instagram post 2149328484454173203_2018046620
Instagram post 2147113590262798183_2018046620
Instagram post 2146636780542502733_2018046620
Instagram post 2146444287439829100_2018046620
Instagram post 2146365446184830073_2018046620
Instagram post 2145989873591807018_2018046620
Instagram post 2145779576994235035_2018046620
Teken aan vir ons nuusbrief om die nuutste aanbiedinge, stories en nuus te ontvang.
+27 (021) 422 1494
© 2019 Sterre. Alle Regte Voorbehou. Digitale Projekbestuur deur Lightspeed Digital Media.